Vuoden lehtikuvat

Vuoden lehtikuvat on Suomen lehtikuvaajat ry:n ensisijaisesti jäsenilleen järjestämä kilpailu, jossa valitaan edellisen vuoden parhaat lehtikuvat useassa sarjassa sekä lisäksi vuoden kuvajournalisti. Kilpailua on järjestetty vuodesta 1962. Kilpailun tarkoitus on koota menneen vuoden tapahtumien journalistisia valokuvia yhteen sekä tuoda esiin lehtikuvaajia ja edistää heidän tunnettuuttaan. Vuoden nuoren lehtikuvaajan palkinnon myöntää Lehtikuvaajarahasto.

Vuonna 2015 kilpailu järjestettiin ensimmäistä kertaa Kuvajournalismikilpailu-nimellä. Vuonna 2014 kilpailua ei resurssipulan vuoksi järjestetty ollenkaan. Kilpailun voittajille maksetaan verovapaat rahapalkinnot Journalistisen kulttuurin edistämissäätiön Lehtikuvaajarahastosta. Lisäksi Vuoden lehtikuva -palkinnon voittaja saa vuoden ajaksi haltuunsa Tapio Wirkkalan suunnitteleman kiertopalkinnon. Palkinto on valettu lehtikuvaaja Räshid Nasretdinin pimiöstä kerätystä hopeasta. Palkintoon on kaiverrettu Vuoden lehtikuva -palkinnon voittajien nimet vuodesta 1966 alkaen.

Kuvajournalismikilpailuun osallistuvien valokuvien tulee olla manipuloimattomia ja journalistisesti eettisiä. Kilpailussa noudatetaan World Press Photo -järjestön järjestämän World Press Photo -kuvakilpailun eettisiä ohjeita. Kilpailuun osallistuvat kuvajournalistit kirjoittavat itse kuviinsa kuvatekstit eli metadatan, joka selittää kuvan taustaa.


Palkittuja

Vuoden lehtikuvat 2000-luvulla 
Vuoden 2006 lehtikuva: Helsingin Sanomien valokuvaajan Sami Keron kuva Lordin euroviisuvoitosta
Vuoden 2007 lehtikuva: Helsingin Sanomien valokuvaajan Hannes Heikuran kuva sinilevästä Suomenlahdella
Vuoden 2008 lehtikuva: Helsingin Sanomien valokuvaajan Sami Keron kuva yhdysvaltalaissotilasta pelaamassa jalkapalloa lasten kanssa Irakissa
Vuoden 2009 lehtikuva: Helsingin Sanomien valokuvaajan Indonesian metsätuhoista
Vuoden 2010 lehtikuva: freelancer Vesa Laitisen kuva Asta-myrskyn tuhoista
Vuoden 2011 lehtikuva: Helsingin Sanomien valokuvaajan Sami Keron kuva arabikeväästä
Vuoden 2012 lehtikuva: freelancevalokuvaaja Meeri Koutaniemen kuva Venäjältä paenneesta naisesta
Vuoden 2013 lehtikuva: Helsingin Sanomien valokuvaajan Heidi Piiroisen kuva naapuristaan
 Vuonna 2014 kilpailua ei järjestetty resurssipulan vuoksi.
Vuonna 2015 kilpailu uudistui Kuvajournalismikilpailuksi. Vuoden lehtikuvaa ei valittu.
Vuoden 2016 lehtikuva: Akseli Valmusen valokuva Koreassa kloonatusta koirasta
Vuoden 2017 lehtikuva: Ella Kiviniemen valokuva pakastetusta riekosta
Vuoden 2018 lehtikuva: Joonas Brandtin valokuva rippikoululeiriltä
Vuoden 2019 lehtikuva: Juha Metson valokuva lehmän lopetuksesta
Vuoden 2020 lehtikuva: Silja Viitalan valokuva koronavirukselta suojautuneesta talkoolaisesta

Kaikkien sarjojen voittajat 2006–2013

Kuvajournalismi-kilpailu 2015– 

* Vuonna 2015 sarja nimellä "Video/multimedia". Ohjaus ja käsikirjoitus Ville-Petteri Määttä, kuvaus Elias Markkula, foley-äänet ja äänen miksaus Joonatan Hietanen, käännös Kaisa Hartikainen.

** Vuonna 2015 sarja nimellä "Haastaja".

Lähteet

Aiheesta muualla
 Kuvajournalismikilpailun verkkosivu
 
 Vuoden lehtikuva kiteyttää suomalaisen maanviljelijän ahdingon – "Lähes raamatullinen". Maaseudun Tulevaisuus 17.3.2020.

Valokuvakilpailut
Suomalaiset taide- ja kulttuuripalkinnot